als_Latn dik_Latn nus_Latn
Kur Bayerni ka topin, sistemi kthehet në 3-4-3 (pavarësisht pozicionimit momental në foto, që varet nga një sekondë ku Toni Kroos ka qenë më thellësisht i vendosur). Kështu, dy mbrojtësit e qendrës spostohen sa më në krahe dhe dy lojtarët e krahut spostohen më përpara – shumë më përpara. Në këtë foto qendërmbrojtësit s’kanë pasur aspak presion dhe kanë luajtur lirshëm, por kur kundërshtarët mësyjnë me anti-presing përpara, ndodh pikërisht ky spostim anash i dy qendërmbrojtësve. Trekëndëshin në defensivë e formon Philipp Lahm, i cili afrohet për të ndihmuar mbrojtësit dhe merr topin e parë, për ta çuar drejt ofensivës.
Dalloni Lahmin çfarë roli unik ka. Padyshim që për të luajtur këtë pozicion duhet të kesh shumë, por shumë inteligjencë, gjë që Pep Guardiola e ka theksuar që në ditët e tij të para si trajner i Bayernit. “Lahm është lojtari më inteligjent që më kanë parë sytë në gjithë karrierën time, nga të gjithë lojtarët që kam trajnuar”, u shpreh Pep, duke mos përmendur fare as mesfushorin e madh, Xavi, as mjeshtrin Iniesta dhe as Messin, që janë të jashtëzakonshëm.
als_Latn als_Latn